Príloha č. 8 súťažných podkladov

**Odôvodnenie nerozdelenia predmetu zákazky na časti**

podľa § 28 ods. 2 zákona

Názov predmetu zákazky: **Servisné služby pre kamerový a monitorovací systém na letiskách (SLA)**

Verejný obstarávateľ pred samotným vyhlásením tejto nadlimitnej zákazky zvažoval vhodnosť rozdelenia požadovaného predmetu zákazky na časti a vzhľadom na nižšie uvedené skutočnosti, ktoré považuje za relevantné, sa samostatne rozhodol daný predmet zákazky nedeliť.

Dôvody, ktoré viedli verejného obstarávateľa k  nerozdeleniu predmetu zákazky na časti sú nasledujúce:

* využiť verejné financie efektívnym, účinným a transparentným spôsobom,
* predmet zákazky tvorí jeden funkčný celok a rozdelenie by logicky nedávalo zmysel, jednotlivé zariadenia majú rovnaké využitie (Letiskový kamerový systém tvorí viacero častí, ktorých rozdelenie na viacero obstarávaných častí by nebolo efektívnym riešením z dôvodu kompaktnosti systému ako celku).
* pri zabezpečení dodania tovaru a súvisiacich služieb ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii, fakturácii  v systéme SAP
* prípadné rozdelenie predmetu zákazky na časti alebo vyhlásenie viacerých verejných obstarávaní neznamená rozšírenie potenciálneho relevantného trhu. Najmä s ohľadom na miestne, vecné, funkčné aj časové väzby a charakter predmetu zákazky by bolo rozdelenie predmetu zákazky po technickej stránke nelogické, neúčelné a nehospodárne. Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania,
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky a predložiť ponuku
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky nedeliť, ale zachovať ho v celistvom stave.